मनोरथ स्वामी जी, सारा किश जानदे होई बी तुस कैसे भोले बनदे ओ, जियां के तुसें गी किसै गल्ला दा पता गै नई। तुस जग्गै पर इन्ना भरोसा करियै बैठे दे हे। औं पुच्छना, उस कन्ने के लाह होआ? ग्रां आलें इस बक्खी बिन्द ध्यान नई दित्ता। साढ़े लक्ख समझाने पर बी उनें इयै रीनी लाई रक्खी जे अस अपनी हिम्मतू कन्ने कम्म लैगे, तां बरखा लेई असें गी अम्बरै बक्खी नईं दिक्खना पौग। सुनेया सिड़कै दे कम्मै परैन्त ग्रां आले इक लौकी नैहर कड्डने दी सबील बना दे न।